joelniklaus/EU_Wikipedias huggingface dataset:
Pekka Tenhunen

Pekka Olavi Tenhunen, (s. 27.2.1952 Helsinki)
asuu Pohjois-Savon Tuusniemen Tuusjärvellä. 

Ylioppilas Kuopion Yhteislyseosta 1971
- aloitti lääketieteen opinnot Kuopion korkeakoulussa 1972, lääketieteen kandidaatti 1974.

Siviilisääty: naimisissa vuodesta 1977, puoliso Marja (os. Pätilä) , lapset: Virva s. 1982 ja Talvikki s. 1986.

Aloitti luonnonsuojelun yhdistystoiminnan 1965 Kuopion Nuorissa Luonnonystävissä (KNLY) ja toimi sen kuraattorina 1970-luvulla.    

Kuopion Luonnon Ystäväin Yhdistyksen (KLYY)  hallituksen jäsenenä hän toimi 1972 – 79.   

Pekka toimi myös Kuopion ympäristönsuojelijoiden puheenjohtajana, Pohjois-Savon luonnonsuojelupiirin sihteerinä ja puheenjohtajan sekä Koillis-Savon luonnonystävien hallituksen jäsenenä.

Työtehtävät luontojärjestössä: Ympäristövuoden 1980 aluesihteeri Savo-Karjalassa. KLYYn taloudenhoitajana 1983 – 2018. 

KLYY:n hallituksen jäsen vuodesta 2021>

Arvomerkit ja tunnustukset: KLYY:n kunniajäsen, Suomen luonnonsuojeluliiton (SLL) hopeinen ja kultainen ansiomerkki ja SLL:n ansiomitali saavutuksista ja työstä luonnon puolesta.  Luonto-Liiton kultainen ansiomerkki. Pohjois-Savon ympäristöpalkinto 2008.

Pekka Tenhusen elämäntyö luonnonsuojelijana on merkittävä. 

Pekka Tenhusen ollessa vuosina 1983-2018  KLYYn taloudenhoitaja, tuli yhdistyksestä erittäin vakavarainen ja suuri yhdistys, joka on vuosikymmeniä jakanut apurahoja vuosittain kymmeniä tuhansia euroja.  

KLYY on Suomen vanhin luonnonsuojeluyhdistys ja jäsenmäärältään myös yksi suurimmista (n 1500 jäsentä).

Pekka Tenhunen jatkaa aktiivisena hallituksen jäsenenä ja hän vastaa muun muassa yhdistyksen viikottaisista jäsenilloista, luontoretkien organisoinnista sekä retkiopastuksista suomalaisille ja ulkomaalaisille ryhmille.

Pekka Tenhunen on myös mukana vapaaehtoistoiminnassa maahanmuuttajille ja ulkomaalaisille suunnatussa Monikulttuurikeskus Kompassissa Kuopiossa.

Julkaisutoiminta: Ensi askeleet Suomen luontoon / First Steps into Finland´s Nature. (Luonto-opas Suomen ystäville ja maahanmuuttajille. A guide for Finland´s nature lovers and immigrants.)
- Pekka on ahkera mielipidekirjoittaja luontoa ja ympäristöä koskevissa aiheissa ja on myös kirjoittanut kolumneja sanoma- ja aikakauslehtiin
-

Videoblogeja, pienimuotoisia elokuvia ja valokuvia on hän tuottanut luonnonsuojelutyön käyttöön. 

Harrastukset: luonnossa liikkuminen, valokuvaus, kierrätysmateriaalin uusiokäyttö.

Suomalaiset kolumnistit
Vuonna 1952 syntyneet
Elävät henkilöt
Femonationalismi

Femonationalismi tarkoittaa feminististen teemojen hyväksikäyttöä muslimi- tai maahanmuuttovastaisessa argumentoinnissa, jota harjoittavat useimmiten nationalistit, uusliberalistit sekä tietyt feministiset toimijat.  Feministejä, kansallismielisiä puolueita ja uusliberalistisia toimijoita yhdistää Farrisin mukaan islamin ja tasa-arvon näkeminen toistensa vastakohtina. Farris puhuu länsimaisen ylivallan käsitteestä, jolla tarkoitetaan perustavan laatuista käsitystä siitä, että sukupuolten väliset suhteet länsimaissa ovat erityisen edistyneitä.

Syyt ja tausta 
Syitä kansallismielisten toimijoiden feministisen retoriikan hyväksikäytölle on nähty olevan kansallismielisten puolueiden tavoite nykyaikaistaa omaa ohjelmaansa. Lisäksi kansallismieliset puolueet saattavat tavoitella suurempaa kannattajajoukkoa naisten keskuudessa.  Honkasalo ja Hjelm näkevät Suomessa femonationalismin nousun taustalla pidempään jatkuneen hyvinvointivaltion uusliberalisoitumisen. Universaalit palvelut ovat vähentyneet ja tilalle on tullut tarvehankintainen sosiaaliturva. Tämä on vähentänyt tasa-arvoa ja vaikeuttanut eriarvoisuuden tasaamista yhteiskunnassa. Myös talouskriisi ja populismi on vaikuttanut poliittiseen liikehdintään.

Viitteet 

Feminismi
Nationalismi
Elis Malmeström

Axel Christian Elis Malmeström (6. marraskuuta 1895, Göteborg, Ruotsi - 21. maaliskuuta 1977 ,Göteborg) oli ruotsalainen luterilainen piispa ja virsirunoilija

Malmeström tuli ylioppilaaksi Göteborgissa 1914 ja aloitti opintonsa Göteborgin korkeakoulussa 1914 ja jatkoi opintojaan Upsalan yliopistossa, jossa hän opiskeli teologiaa ja suoritti teologian kandidaatin tutkinnon 1819. Hänet vihittiin papiksi 1920 ja hän suoritti teologian tohtorin tutkinnon 1927. Hän toimi pappina Karlstadin hiippakunnassa, kunnes hänestä tuli Strängnäsin tuomiorovasti 1938 ja Göteborgin tuomiorovasti 1943.  

Hän oli ehdolla piispanvaalissa Karlstadin hiippakunnassa 1937, Västeråsin hiippakunnassa 1940 ja hänet valittiin Växjön hiippakunnan piispaksi 1950. Hän oli kirkolliskokousedustaja vuoden 1936, 1941 ja 1948.

Malmeström oli myös kiinnostunut Carl von Linnén elämästä ja työstä ja on kirjoittanut Linnétä käsitteleviä kirjoja. Hän on tohtorinväitöskirjassaan käsitellyt Linnén uskonnollisia näkemyksiä. Hän on myös julkaissut kirkollista, kristillistä elämää ja julistusta sekä ns. Pienkirkkoliikettä käsitteleviä kirjoja.

Malmeström kirjoitti myös virsiä, joista yksi on Ruotsin kirkon vuoden 1986 virsikirjassa. Virsi 217 "Gud för dig är allting klart" on alkuaan vuodelta 1936, mutta hän on muokannut sitä 1960-luvulla.. Virren taustalla on hänen kokemansa menetys, kun hänen vaimonsa kuoli ja hän jäi yksin viiden lapsen huoltajaksi. Virsi on Ruotsin kirkon virsikirjassa Niilo Rauhalan 1995 tekemänä suomennoksena "Herra, silmin näkevin". Se on myös Siionin laulut -kirjassa laulu 245.

Malmeströmin julkaisemia teoksia (valikoima) 

 Linné som kulturpersonlighet: några Linnéstudier. Uppsala Lindblad.1925
 Carl von Linnés religiösa åskådning. Stockholm: Svenska kyrkans diakonistyrelses bokförlag.1926
 Småkyrkoarbete. Stockholm: Svenska kyrkans diakonistyrelses bokförlag. 1953 
 Linnæi väg till vetenskaplig klarhet: en studie. Malmö: Allhem.1960 
 Carl von Linnés personliga utveckling och åskådning. Uppsala: Svenska Linné-sällskapet.1968
 Vad krävs av en småkyrka? Småkyrkorörelsens centralråds skriftserie 1. Så byggs en småkyrka,  Stockholm 1957
 Sveriges kristenhet genom tiderna.  Stockholm 1958

Lähteet 

 Växjön hiippakunta
 Ruotsalaiset virsirunoilijat
 Ruotsin kirkon piispat ja arkkipiispat
 Vuonna 1895 syntyneet
 Vuonna 1977 kuolleet
Taivaallisen sadan sankarin ritarikunta

Taivaallisen sadan sankarin ritarikunta () on ukrainalainen ansioritarikunta. Ritarikunta perustettiin vuonna 2014 Euromaidan-protestien jälkeen presidentin määräyksellä. Ritarikunnan nimi viittaa Euromaidan-protesteissa kuolleisiin mielenosoittajiin. Virallisesti mielenosoituksissa kuoli 107 ihmistä. 

Mitalli myönnetään mm. rohkeudesta, isänmaallisuudesta, Ukrainan perustuslain takaamien vapauksien ja ihmisoikeuksien puolustamisesta sekä aktiivisesta hyväntekeväisyydestä Ukrainassa. Ritarikunnan mitalin ovat suunnitelleet Taras Voznjak ja Kostjantyn Kovalyšyn, jotka voittivat aiheeseen liittyvän kilpailun elokuussa 2014.

Lähteet 

Ukrainan kunniamerkit
Ritarikunnat
Arttu Heikkinen (ampumahiihtäjä)

Arttu Heikkinen (s. 20. huhtikuuta 2004) on suomalainen ampumahiihtäjä, joka edustaa Puijon Hiihtoseuraa. Hän on normaalimatkan alle 19-vuotiaiden maailmanmestari vuodelta 2022.

Heikkistä valmentaa hänen isänsä Jarmo Heikkinen.

Lähteet

Suomalaiset ampumahiihtäjät
Vuonna 2004 syntyneet
Elävät henkilöt
Pultavan piiri

Pultavan piiri () on hallinnollinen piiri Ukrainan eteläosassa Pultavan alueella. Piiri on perustettu alkujaan vuonna 1925. Nykyään – heinäkuun 2020 aluelaajennusten jälkeen – Pultavan piiri rajoittuu lounaassa Krementšukin piiriin, luoteessa Myrhorodin piiriin, pohjoisessa Sumyn alueeseen (Sumyn ja Oh’tyrkan piirit), idässä Harkovan alueeseen (Krasnohradin ja Bohoduh’ivin piirit) sekä ja kaakossa Dnipropetrovskin alueeseen (Novomoskovskin ja Dnipron piirit). Piirin hallinnollinen keskus on Pultavan kaupunki (283 402 as., 2021).

Pultavan piiri kuuluu Ukrainan aluehallinnon toiseen tasoon. Heinäkuussa 2020 Ukraina supisti Pultavan alueen piirien lukumäärän neljään. Laajentuneen Pultavan piirin pinta-alaksi tuli 10 858,6 neliökilometriä. 

Ukrainan tilastokeskus arvioi Pultavan piirin väkiluvuksi 589 922 (1.1.2021). Kaupunkilaisiksi luokiteltiin 63,8 prosenttia piirin asukkaista (376 115 as.), eli viiden kaupungin (Karlivka 14 172 as., Kobeljaky 9 627 as., Pultava, Rešetylivka 9 123 as., ja Zinkiv 9 328 as.) ja kahdeksan kaupunkityyppisen taajaman väestö. Piirin laajenemisen (7/2020) seurauksena uusi piiri on moninkertaisesti aiempaa samannimistä, Pultavaa ympäröinyttä maaseutupiiriä väkirikkaampi (2017 väestöarvio oli 66 860 as.).

Lähteet

Aiheesta muualla

 Poltavska oblast (tietosanakirjan Isrorija mist i sil Ukrajinskoji RSR 17. voluumin Poltavska oblast - artikkeli Pultavan piiristä, ja siihen 7/2020 liitetyistä muista piireistä, ja piirien paikkakunnista)  (ukrssr.com.ua)
 Poltavska Raionna Deržavna Administrantsija  (poltava-rda.gov.ua)

Pultavan alueen piirit
Heikki Slåen

Heikki Slåen (s. 1985) on suomalainen ohjaaja, näyttelijä, kuvaaja ja malli.

Näyttelijänä Slåen on työskennellyt muun muassa televisiosarjassa Rantabaari, jossa hän esitti Sauli Jokelaista kahden tuotantokauden ajan. Hän on vieraillut myös useassa muussa televisiosarjassa.

Slåen on ohjannut Ylioppilaskunnan Laulajien ”Pohjois-Karjala” -musiikkivideon. Hän on ohjannut myös Ylen Uuden Musiikin Kilpailun vuosien 2021 ja 2022 kilpailijoiden lyriikkavideot (musiikkivideot). Slåen on työskennellyt myös muissa rooleissa elokuva- ja televisioalalla, muun muassa kuvaajana, kamera-assistenttina ja kameraoperaattorina.

Filmografia

Näyttelijänä

Lähteet

Aiheesta muualla 
 
 

Elävät henkilöt
Suomalaiset elokuvaajat
Suomalaiset mallit
Suomalaiset näyttelijät
Suomalaiset musiikkivideo-ohjaajat
Vuonna 1985 syntyneet
Lauri Lehtinen (frisbeegolfaaja)

Lauri Lehtinen (s. 2002 Jyväskylä) on suomalainen frisbeegolfin ammattilainen. Vuoden 2019 alussa Lehtinen solmi kiekkovalmistaja Discraftin kanssa kauden loppuun kestävän sponsorisopimuksen.  Seuraavana vuonna Lehtinen siirtyi Latitude 64:n riveihin. Lehtinen on pelannut frisbeegolfia vuodesta 2015.

Saavutukset

Lähteet 

Suomalaiset frisbeegolfaajat
Vuonna 2002 syntyneet
Elävät henkilöt
Niiniveden seurakunta

Niiniveden seurakunta on  seurakunta Pohjois-Savossa, Vesannon ja Tervon kunnissa. Seurakunta kuuluu Kuopion hiippakunnassa Rautalammin rovastikuntaan. Kirkkoherrana toimi Jarmo Paananen.

Lähteet

Aiheesta muualla 
 Kotisivut

Kuopion hiippakunnan seurakunnat
Seurakunta
Seurakunta
Novomoskovskin piiri

Novomoskovskin piiri () on aluehallinnollinen piiri Ukrainan Dnipropetrovskin alueella. Piiri on perustettu alkujaan vuonna 1923. Piiri rajoittuu idässä Pavlohradin piiriin, etelässä Synelnykoven piiriin ja lännessä Dnipron piiriin. Pohjoisessa naapurina ovat Pultavan alue (Pultavan piiri) ja Harkovan alue (Krasnohradin piiri). Piirin hallinnollinen keskus on Novomoskovsk (70 230 as., 2021).

Novomoskovskin piiri kuuluu Ukrainan aluehallinnon toiseen tasoon. Heinäkuussa 2020 Ukraina supisti Dnipropetrovskin alueen piirien lukumäärän seitsemään. Tällöin Novomoskovskin piiriä laajennettiin alueliitoksin ja uudeksi pinta-alaksi tuli 3 478,2 neliökilometriä. 

Ukrainan tilastokeskus arvioi Novomoskovskin piirin väkiluvuksi 169 275 (1.1.2021). Kaupunkilaisiksi luokiteltiin 62,5 prosenttia piirin asukkaista (105 831 as.), eli kahden kaupungin (Novomoskovsk ja Pereštšepyne) ja viiden kaupunkityyppisen taajaman väestö.

Ennen vuoden 2020 alueuudistusta Novomoskovskin piiri kattoi suppeamman alueen. Piirin väkiluku oli myös alempi (2017 väestöarvio oli 73 884 as.).

Lähteet

Aiheesta muualla

 Dnipropetrovska oblast, joka käsittelee alueen piirejä aiempaan aluehallinnolliseen jakoon pohjautuen (tietosanakirjan Isrorija mist i sil Ukrajinskoji RSR 4. voluumin Dnipropetrovska oblast - artikkelit Novomoskovskin piiristä, ja siihen 7/2020 liitetyistä muista piireistä, ja näiden piirien paikkakunnista)  (ukrssr.com.ua)

Dnipropetrovskin alueen piirit
Ire Works

Ire Works on yhdysvaltalaisen Dillinger Escape Planin kolmas studioalbumi. Albumi julkaistiin Isossa-Britanniassa 5. marraskuuta 2007, Yhdysvalloissa 13. marraskuuta Relapse Recordsin kautta ja Japanissa 28. marraskuuta. Albumi oli yhtyeen viimeinen julkaisu Relapsen kautta.  Albumi on Gil Sharonen ensimmäinen ja viimeinen albumi yhtyeen kanssa ja ilman perustajajäsen-rumpali Chris Pennieä. Kitaristi Ben Weinman soittaa kitaraa levyllä yksin Brian Benoitin saaman vamman vuoksi. Albumia on kuvailtu mathcore-,  post-hardcore-,  - ja metalcore -tyyliseksi, ja se sisältää laajoja vaikutteita mm. elektronisesta musiikista.

Terrorizer-lehden haastattelun mukaan tämä on yhtyeen viimeinen albumi Relapse Records -levymerkillä.  Albumi menestyi hyvin, sillä se debytoi Billboard 200 -listalla 142. sijalla varmistetulla 7000 kopiolla,  mutta se korjattiin myöhemmin, kun paljastui, että Relapse unohti jotenkin varmistaa albumin ennakkomyyntiä, mikä teki ensimmäisen viikon kokonaismäärästä noin 11 000 kopiota. Levyllä vierailevat yhtyeen entinen laulaja Dimitri Minakakis (kappaleessa "Fix Your Face") ja Mastodonin Brent Hinds (kappaleessa "Horse Hunter").

Kappaleet 

Japanin-painoksen bonuskappale
"The Perfect Designin" live-versio ilmestyi aiemmin Plagiarism-EP:llä.

Kokoonpano 

 Greg Puciato – laulu
 Ben Weinman – kitarat, piano, ohjelmointi, äänisuunnittelu, taustalaulu
 Liam Wilson – basso
 Gil Sharone – rummut, lyömäsoittimet

Lisäksi 

 Dimitri Minakakis – taustalaulu kappaleessa "Fix Your Face"
 Brent Hinds – taustalaulu kappaleessa "Horse Hunter"
 Steve Evetts – tuottaja
 Steve Ryan – apulainen
 Alan Douches – masterointi
 Shelby Cinca – graafinen suunnittelu
 Craig Demel – viulu
 Robin Reynolds – sello
 Phill Williams – lyömäsoittimet
 Ali Tabatabai – lyömäsoittimet, saha
 Matt Lupo – trumpetti kappaleessa "Milk Lizard"

Lähteet 

Vuoden 2007 albumit
Kryvyi Rihin piiri

Kryvyi Rihin piiri () on aluehallinnollinen piiri Ukrainan Dnipropetrovskin alueella. Piiri on perustettu alkujaan vuonna 1925; sitä laajennettiin merkittävästi Ukrainan aluehallinnon uudistuksen yhteydessä heinäkuussa 2020.  Piiri rajoittuu pohjoisessa Kamjansken piiriin, idässä Dnipron ja Nikopolin piiriin, etelässä Hersonin alueeseen, lännessä Mykolajivin alueeseen (Baštankan piiri) ja luoteessa Kirovohradin alueeseen. Piirin hallinnollinen keskus on Kryvyi Rih (612 750 as., 2021).

Kryvyi Rihin piiri kuuluu Ukrainan aluehallinnon toiseen tasoon. Heinäkuussa 2020 Ukraina supisti Dnipropetrovskin alueen piirien lukumäärän seitsemään. Tällöin Kryvyi Rihin piiriä laajennettiin alueliitoksin ja uudeksi pinta-alaksi tuli 5 724,9 neliökilometriä. 

Ukrainan tilastokeskus arvioi Kryvyi Rihin piirin väkiluvuksi 755 667 (1.1.2021). Kaupunkilaisiksi luokiteltiin prosenttia piirin asukkaista (660 279 as.), eli kolmen kaupungin (Apostolove, Zelenodolsk ja Kryvyi Rih) sekä neljän kaupunkityyppisen taajaman väestö.

Ennen vuoden 2020 alueuudistusta, Kryvyi Rihin piiri kattoi huomattavasti suppeamman pinta-alan ja piirissä asui vähemmän väkeä.

Lähteet

Aiheesta muualla

 Dnipropetrovska oblast, joka käsittelee alueen piirejä aiempaan aluehallinnolliseen jakoon pohjautuen (tietosanakirjan Isrorija mist i sil Ukrajinskoji RSR 4. voluumin Dnipropetrovska oblast - artikkelit Kryvyi Rihin piiristä, ja siihen 7/2020 liitetyistä muista piireistä, ja näiden piirien paikkakunnista)  (ukrssr.com.ua)

Dnipropetrovskin alueen piirit
IIHF Development Cup

IIHF Development Cup on Kansainvälisen Jääkiekkoliiton järjestämä turnaus niiden jäsenmaiden kesken, jotka eivät osallistu jääkiekon maailmanmestaruuskilpailuihin.

Turnaus järjestettiin ensimmäisen kerran vuonna 2017 Andorrassa, jolloin turnauksen voitti Marokko. Vuonna 2018 turnaus järjestettiin Fussenissa, Saksassa, jolloin turnauksen voitti Pohjois-Makedonia. Vuosina 2019–2021 turnausta ei järjestetty koronaviruspandemian vuoksi. Vuonna 2022 turnaus järjestettiin jälleen neljän vuoden tauon jälkeen. Turnauksessa oli mukana kolme ensikertalaista. Ne olivat Algeria, Liechtenstein ja Kolumbia. Turnauksen voitti Kolumbia. Turnauksessa Algerian ja Kolumbian välisessä ottelussa tehtiin jääkiekkohistoriaa, kun Etelä-Amerikan ja Afrikan maa kohtasivat toisensa jääkiekossa ensimmäistä kertaa. Kolumbia voitti ottelun maalein 11–1.

Joukkueet vuonna 2022

Mitalitaulukko

Lähteet

Jääkiekkokilpailut
IIHF
110 (luku)

110 (satakymmenen) on luonnollinen luku, joka tulee sadanyhdeksän jälkeen ja ennen sataayhtätoista.

Matematiikassa 
 110 on yhdistetty luku.
 110 on Harshad-luku.
 110 on Pythagoraan kolmikon hypotenuusa: .
 110 voidaan ilmaista kolmen peräkkäisen neliöluvun summana: .

Luonnontieteissä 
 Jaksollisessa järjestelmässä darmstadtiumin järjestysluku on 110.
 110Pd on palladiumin vakaa isotooppi.
 110Cd on kadmiumin vakaa isotooppi.
 Volframi-184 ja renium-185 ovat vakaita isotooppeja, joiden ytimissä on 110 neutronia.

Muualla 
 Seututie 110 kulkee Helsingin ja Turun välillä.
 Messerschmitt Bf 110 oli saksalainen toisen maailmansodan aikainen lentokone.

Lähteet

Luonnolliset luvut
Alpine A522

Alpine A522 on Formula 1 -talli Alpinen käyttämä auto kaudella 2022. Autolla kilpailevat espanjalainen Fernando Alonso ja ranskalainen Esteban Ocon. Auto julkistettiin 21. helmikuuta 2022.

Formula 1 -tulokset 

Alpinen Formula 1 -autot
Autot Formula 1 -kaudella 2022
Lutskin piiri

Lutskin piiri () on hallinnollinen piiri Ukrainan luoteisosassa Volynian alueella. Piiri on perustettu alkujaan vuonna 1939 ja sitä laajennettiin merkittävästi heinäkuussa 2020. Lutskin piirin naapureina ovat pohjoisessa Kovelin ja Kamin-Kašyrskyin piirit, idässä ja etelässä Rivnen alue (Rivnen ja Dubnon piirit) ja etelässä myös Lvivin alue. Piirin hallinnollinen keskus on Lutsk (217 197 as., 2021).

Lutskin piiri kuuluu Ukrainan aluehallinnon toiseen tasoon. Heinäkuussa 2020 Ukraina supisti Volynian alueen piirien lukumäärän neljään. Aiempaa laajemman Lutskin piirin pinta-alaksi tuli 5 249,1 neliökilometriä.

Ukrainan tilastokeskus arvioi Lutskin piirin väkiluvuksi 456 928 (1.1.2021). Kaupunkilaisiksi luokiteltiin  prosenttia piirin asukkaista (279 839 as.), eli viiden kaupungin (Berestetško, Horoh’iv, Kivertsi, Lutsk ja Rozhyštše) ja kahdeksan kaupunkityyppisen taajaman väestö.

Lähteet

Aiheesta muualla

Volynian alueen piirit
Cavour (Italia)

Cavour () on kunta Italiassa Piemonten alueella sijaitsevassa Torinon metropolikaupungissa. Vuoden 2021 alussa kunnassa oli 5 356 asukasta.

Lähteet

Aiheesta muualla

Torinon metropolikaupungin kunnat
Muistikatkoksia

Muistikatkoksia on Oliwia Tonterin ja Jerem Tonterin ohjaama suomalainen dokumenttielokuva vuodelta 2019.

Elokuva on henkilödokumentti sen ohjaajista Oliwia ja Jerem Tonterista, jotka lähtevät Puolaan etsimään juuriaan.

Lähteet 

Vuoden 2019 suomalaiset elokuvat
Suomalaiset dokumenttielokuvat
Murtomaa (elokuva)

Murtomaa on Einari Paakkasen ohjaama suomalainen dokumenttielokuva vuodelta 2019.

Elokuva on henkilödokumentti ja kasvutarina Palestiinasta suomeen muuttaneesta kymmenvuotiaasta Farahista.

Lähteet 

Vuoden 2019 suomalaiset elokuvat
Suomalaiset dokumenttielokuvat
Valeri Zalužnyi

Valeri Fedorovytš Zalužnyi () on Ukrainan asevoimien komentaja. Zalužnyi ylennettiin kenraaliksi 4. maaliskuuta 2022.

Elämäkerta

Valeri Zalužnyi syntyi 8. heinäkuuta 1973 Novohrad-Volynskyissä Žytomyrin alueella nykyisessä Ukrainassa. Hän on naimisissa ja hänellä on kaksi tytärtä.

Zalužnyi valmistui Odessan maavoimien instituutista vuonna 1997, minkä jälkeen hän toimi joukkueen, komppanian ja pataljoonan komentajana. Vuonna 2007 hän valmistui edelleen Ukrainan kansallisesta puolustusakatemiasta. Vuosien 2009 ja 2012 välillä Zalužnyi oli Ukrainan 13. armeijakunnan 51. motorisoidun prikaatin komentaja. Vuonna 2014 hän valmistui Ivan Tšernjahovskin kansallisesta puolustusyliopistosta. Samana vuonna hän aloitti tehtävät Itä-Ukrainan sodan rintamalla.

Vuosina 2016–2017 Zalužnyi toimi Ukrainan maavoimien eteläisen operatiivisen johdon varajohtajana ja vuosina 2017–2018 läntisen operatiivisen johdon esikuntapäällikkönä. Vuosina 2019–2021 hän oli pohjoisen operatiivisen johdon komentajana. 27. heinäkuuta 2021 Zalužnyi nimitettiin Ukrainan asevoimien komentajaksi. Venäjän aloitettua suuren joukkojen keskityksen maan rajoille Zalužnyi kuvaili haastattelussa tammikuussa 2022 ukrainalaisten olevan valmiita puolustamaan maataan tarvittaessa ”viimeiseen pisaraan”. 24. helmikuuta 2022 Zalužnyi kertoi tiedotteessa Venäjän aloittaneen aamuyöstä hyökkäyksen Ukrainaan. 4. maaliskuuta 2022 Zalužnyi ylennettiin kenraaliluutnantista kenraaliksi.

Kunnianosoituksia 
Zalužnyi on saanut Venäjän hyökkäyksen jälkeen lisänimen Rautakenraali (). Time nimesi hänet 100 vaikutusvaltaisimman henkilön joukkoon vuonna 2022.

  Bohdan H’melnytskyin ritarikunta (Ukraina, 2016)
  Sotilasansioiden risti (Ukraina, 2022)

Lähde:

Lähteet

Ukrainalaiset sotilaat
Kenraalit
Vuonna 1973 syntyneet
Elävät henkilöt
Frederick C. Bock

Frederick Carl Bock (18. tammikuuta 1918 Greenville, Michigan – 25. elokuuta 2000 Scottsdale, Arizona) oli yhdysvaltalainen ilmavoimien majuri. Hän palveli niin kutsutussa Silverplate-projektissa, jonka tarkoituksena oli ensimmäisen ydinpommituksiin kykenevän lennoston operaatiovalmiuteen saattaminen. Kapteeni Frederick Bockin nimikkokone oli "Bockscar"-kone (suom. Tavaravaunu, ts. Boxcar), tyyppiä Boeing B-29 Superfortress. Ennen tätä oli Bock palvellut pommituslentäjänä tehtävissä, jotka ylittivät Himalajan: nämä tunnetaan nimellä The Hump.

Kapteeni Bock lensi "Great Artiste"a (suom. Suuri Taituri), joka oli tarkkailukone Nagasakiin kohdistuneessa Erikoispommihyökkäyksessä nro 16. Hän kuljetti tarkkailijoita tuossa koneessa, joka oli varustettu erinäisin mittalaittein. Nämä olivat tarkoitettu mittaamaan ydinräjähdyksen voimakkuutta. Niin kutsuttujen lainakoneiden käyttö oli tavanomaista, esimerkiksi Kurpitsa-pommituksissa. Bock hyökkäsi kahdesti Fukushimaa vastaan. Nämä tehtävät olivat ydinpommituksiin liittyviä esivalmisteluja eli harjoitteita. Hänen tuolloinen sotilasarvonsa oli kapteeni. Bockin koneessa mukana ollut: New York Timesin toimittaja William L. Laurence sai tähän lentoon liittyvästä raportistaan Pulitzerin palkinnon. Bock palkittiin Air Medal:illa sekä Distinguished Flying Cross:illa (DFC).

Sodan jälkeen Frederick Bock opiskeli biologiksi Chicagossa. Hän kehitteli esimerkiksi peritoneaalista dialyysiä. Bock menehtyi syöpään kesällä 2000.

Lähteet

 Campbell, Richard H. (2005). The Silverplate Bombers: A History and Registry of the Enola Gay and Other B-29s Configured to Carry Atomic Bombs. Jefferson, North Carolina: McFarland & Company. ISBN 0-7864-2139-8.

Vuonna 1918 syntyneet
Vuonna 2000 kuolleet
Yhdysvaltalaiset lentäjät
Hiroshiman ja Nagasakin pommitukset
Soturikissat: Tulitähden tehtävä

Tulitähden tehtävä kirjan päähenkilöt ovat Tulitähti sekä Hiekkamyrsky. Myrskyklaanin päällikkö Tulitähti on nähnyt näkyjä joissa toinen kissaklaani pakenee epätoivoisesti. Hänelle paljastuu että hänen Tähtiklaanin soturiesi-isänsät ovat valehdelleet hänelle, ja hän joutuu lähtemään selvittämään totuutta soturikissakumppaninsa Hiekkamyrskyn kanssa.

Luettelo hahmoista 
Myrskyklaani:
 Päällikkö: Tulitähti
 Varapäällikkö: Harmaaraita
 Parantaja: Tuhkamarja
 Soturit: Hiiriturkki, Tomuturkki, Pitkähäntä, Hiekkamyrsky, Pajuturkki, Pilvihäntä, Saniaisturkki, Okakynsi, Saarniturkki
 Oppilaat: Ratamotassu, Tihkutassu, Nokitassu, Vatukkatassu
 Kuningattaret: Lehväpilvi, Kirkassydän
 Klaanin vanhimmat: Kultakukka, Hallaturkki, Kirjohäntä, Pilkkuhäntä, Yksisilmä

Lähteet 

Soturikissat
Naisten F-liigan kausi 2021–2022

{{Urheilusarjan kausi
| laji = salibandy
| järjestyksessä oleva kausi = 34.
| maa = 
| paikka =
| joukkueita = 16
| ajankohta = 
| sarja alkoi = 18.09.2021
| sarja päättyi = 23.4.2022
| sarjajärjestelmä = 
| runkosarjan voittaja = PSS (runkosarja NLA)SaiPa (runkosarja NLB)
| pistepörssin voittaja =   Milla Nordlund (34+19=53) (NLA)     Miisa Turunen (37+9=46) (NLB)
| kultaa = TPS
| hopeaa = PSS
| pronssia = EräViikingit 
| nousijat = Blue FoxHelsinki United
| putoajat =Steelers
| ottelut =
| maalit =
| maalit-keskiarvo = 
| paras maalintekijä =  Milla Nordlund (22) (NLA)     Miisa Turunen (37) (NLB)
| paras pelaaja = 
| runkosarjan arvokkain pelaaja = 
| pudotuspelien pistepörssin voittaja = Milla Norlund (13+10=23)
| pudotuspelien arvokkain pelaaja = 
| suurin kotivoitto =  
| suurin vierasvoitto = 
| suurin yleisömäärä =
| yleisö = 
| sivusto = 
| ylempi sarjataso  = 
| alempi sarjataso  = 1. divisioona
}}

Naisten Salibandyliigan kausi 2021–2022 on järjestyksessään 34. naisten Salibandyliigan kausi.

Joukkueet 2021–2022 

NLA

NLB

Runkosarja

NLA

NLB

Pudotuspelit

Playoffs-karsinta

Puolivälierät

Välierät

Pronssiottelu

Finaalit

Karsinnat

Liigakarsinnan 1.vaihe

Liigakarsinnan 2.vaihe 

Salibandyliigan kaudet
Kuwaitin jääkiekkoliiga

Kuwaitin jääkiekkoliiga eli KIHL on korkein sarjataso jääkiekossa Kuwaitissa. Kaudella 2022-2023 sarjassa pelaa viisi joukkuetta.

Joukkueet kaudella 2022-2023

Kuwait Camels
Kuwait Falcons
Kuwait Mooseheads
Kuwait Stars
Kuwait Warriors

Mestarit

2021-2022 Kuwait Stars
2020-2021 Kuwait Stars
2019-2020 Kuwait Stars
2018-2019 Kuwait Warriors
2017-2018 Kuwait Stars
2016-2017 Kuwait Stars

Lähteet 

Jääkiekkosarjat
Kuwaitin urheilu
William Thor

William Thor (s. 18. maaliskuuta 2000 Hudiksvall, Ruotsi) on ruotsalais-suomalainen pikajuoksija. Hän edustaa Ruotsissa Strands IF:ia ja Suomessa Borgå Akillesta. Kansainvälisellä tasolla hän edustaa Ruotsia. Hän on pituudeltaan 173 cm.

Thor on saavuttanut sisäratojen SM-kilpailuissa pronssia 60 metrin juoksussa 2022. Viestijuoksun SM-kilpailuissa hän voitti kultaa 4 × 100 metrin viestissä 2021.

Thor juoksi 100 metrin ennätyksensä 10,57 Turussa elokuussa 2021 ja 200 metrin ennätyksensä 21,69 Boråsissa kaksi viikkoa myöhemmin. Hallissa hän on juossut 60 metriä aikaan 6,78 Kuopiossa helmikuussa 2022 ja 200 metriä aikaan 22,28 Växjössä helmikuussa 2022.

Thorin kaksoisveli Viktor Thor on myös pikajuoksija.

Lähteet 

Ruotsalaiset pikajuoksijat
Suomalaiset pikajuoksijat
Vuonna 2000 syntyneet
Elävät henkilöt
Macaon naisten jääkiekkomaajoukkue

Macaon naisten jääkiekkomaajoukkue edustaa Macaota naisten kansainvälisissä jääkiekko-otteluissa. Vuonna 2022 maassa oli 19 rekisteröitynyttä naisjääkiekkoilijaa, eikä joukkuetta oltu sijoitettu Kansainvälisen jääkiekkoliiton IIHF:n hallinnoimassa maailmanrankingissa.

Joukkue on pelannut vain yhden ottelun, jonka se hävisi Hongkongille maalein 13–0.

Lähteet 

Naisten jääkiekkomaajoukkueet
Oleksi Reznikov

Oleksi Jurijovytš Reznikov (; s. 18. kesäkuuta 1966 Lviv) on ukrainalainen poliitikko.

Reznikov palveli Neuvostoliiton ilmavoimien laskuvarjojoukoissa vuosina 1984–1986. Hänen sotilasarvonsa on kersantti.

Hän opiskeli oikeustiedettä Lvivin yliopistossa, josta valmistui vuonna 1991. Hän alkoi luoda uraa juristina ja toimi vuosina 1999–2002 Ukrainan lainsäädännön keskuksen varapuhemiehenä Kiovassa. Reznikov aloitti vuonna 2008 toiminnan Kiovan kaupunginvaltuuston jäsenenä. Hänet nimitettiin Kiovan pormestarin neuvonantajaksi vuonna 2015. Vuosina 2016–2018 hän toimi Kiovan kaupungin valtionhallinnon varapuhemiehenä. 4. maaliskuuta 2020 Reznikov sai nimityksen Ukrainan varapääministeriksi ja tilapäisesti miehitettyjen alueiden jälleenintegroinnin ministeriksi. 19. maaliskuuta 2020 hänestä tuli Ukrainan kansallisen turvallisuus- ja puolustusneuvoston jäsen. 4. marraskuuta 2021 hänet nimitettiin Ukrainan puolustusministeriksi.

Lähteet 

Ukrainalaiset poliitikot
Puolustusministerit
Ukrainan ministerit
Vuonna 1966 syntyneet
Elävät henkilöt
Ivano-Frankivskin piiri

Ivano-Frankivskin piiri () on hallinnollinen piiri Ukrainan länsiosassa Ivano-Frankivskin alueella.  Nykyään vuoden 2020 alueuudistuksen yhteydessä muodostettu Ivano-Frankivskin piiri rajoittuu etelässä Kolomyjan ja Nadvirnan piireihin, lännessä Kalušin piiriin, pohjoisessa Lvivin alueeseen ja koillisessa Ternopilin alueeseen. Piirin hallinnollinen keskus on Ivano-Frankivskin kaupunki (237 855 as., 2021).

Ivano-Frankivskin piiri kuuluu Ukrainan aluehallinnon toiseen tasoon. Heinäkuussa 2020 Ukraina supisti Ivano-Frankivskin alueen piirien lukumäärän kuuteen. Ivano-Frankivskin piirin pinta-alaksi tuli 3 873,0 neliökilometriä. 

Ukrainan tilastokeskus arvioi Ivano-Frankivskin piirin väkiluvuksi 558 130 (1.1.2021). Kaupunkilaisiksi luokiteltiin 55,2  prosenttia piirin asukkaista (308 097 as.), eli kuuden kaupungin (Burštyn, Halytš, Ivano-Frankivsk, Rohatyn, Tysmenytsja, Tlumatš) ja seitsemän kaupunkityyppisen taajaman väestö. Uusi piiri on huomattavasti joskus aiemmin, muttei aivan viime vuosina esiintynyttä samannimistä piiriä väkirikkaampi.

Lähteet 

Ivano-Frankivskin alueen piirit
Olha Dibrova

Olha Oleksandrivna Dibrova (; s. 10. maaliskuuta 1977 Kryvyi Rih) on ukrainalainen diplomaatti.

Dibrova valmistui vuonna 1999 Kiovan kansallisen yliopiston itämaisten kulttuurien tutkimuksen laitokselta ja vuonna 2000 saman yliopiston journalismin instituutista. 19. lokakuuta 2020 hän sai nimityksen Ukrainan Suomen-suurlähettilääksi. Hän oli tätä ennen työskennellyt eri tehtävissä Ukrainan ulkoministeriössä ja Ukrainan suurlähetystössä Turkissa.

Lähteet 

Ukrainalaiset diplomaatit
Suurlähettiläät
Vuonna 1977 syntyneet
Elävät henkilöt
Estonia (televisiosarja)

Estonia on C More -suoratoistopalvelussa vuonna 2023 julkaistava kahdeksanosainen suomalainen draamasarja, joka kertoo vuonna 1994 tapahtuneesta matkustaja-autolautta Estonian uppoamisesta. Sarja tulee pohjautumaan tutkimusraportteihin. Tarina seuraa useiden henkilöiden kautta onnettomuustutkintaa Suomessa, Ruotsissa ja Virossa. Sarjassa nähdään tapahtumia myös autolautalla, Estonian uppoaminen ja sen pelastustoimia.

Estonia-sarjan pääkäsikirjoittajana toimii Miikko Oikkonen ja sen ohjaavat Måns Månsson ja Juuso Syrjä.

Tuotanto 
Estonia on MTV:n tiedotteen mukaan toistaiseksi kallein Suomessa tuotettu draamasarja. Sarjan budjetti on noin 15 miljoonaa euroa. Sitä ovat rahoittaneet C More, MTV ja ruotsalainen televisiokanava TV4. Suomen elokuvasäätiö on myöntänyt hankkeelle kehittämistukea vuosina 2020–2022 yhteensä 225 000 euroa. Sarjan näyttelijät ovat Suomesta, Ruotsista, Virosta ja Saksasta.

Sarjan kuvaukset alkoivat kesäkuussa 2022 ja ne päättyvät saman vuoden lokakuussa. Kuvauksia järjestetään Suomessa, Ruotsissa, Virossa ja Turkissa. Merikohtaukset kuvataan vesikohtauksiin keskittyvillä studioilla Belgiassa. Tehosteita tehdään muun muassa Englannissa ja Kanadassa.

Rooleissa

Lähteet 

2020-luvun televisiosarjat
C More -alkuperäissarjat
Suomalaiset draamasarjat
Vuoden Matti

Vuoden Matti on vuonna 1983 perustetun Kansallisen Matinpäivän toimikunnan vuosittain jakama tunnustus merkittävälle Matti-nimen tai sen muunnelman (Matias jne.) kantajalle. Ensimmäinen palkittu oli mäkihyppääjä Matti Nykänen. Palkintoa on jaettu myös ulkomaisille miehille.

Vuoden Matiksi nimettyjä

1983: mäkihyppääjä Matti Nykänen
1984: kamarineuvos, mainosyrittäjä Matti Viherjuuri
1985: näyttelijä ja muusikko Vesa-Matti Loiri
1986: kirjailija Matti Pulkkinen
1987: mäkihyppyvalmentaja Matti Pulli
1988: länsisaksalainen lentäjänuorukainen Mathias Rust
1989: kansanedustaja Matti Ahde
1990: Unkarin vt. presidentti Mátyás Szűrös
1991: näyttelijä Matti Tuominen
1992: 
1993: keksijä Matti Sampo
1994: Keskuskauppakamarin toimitusjohtaja Matti Aura
1995: valtakunnansovittelija Matti Pekkanen
1996: kirjailija Matti Mäkelä
1997: Kilpailuviraston ylijohtaja Matti Purasjoki
1998: 
1999: 
2000: muotisuunnittelija Matti Seppänen
2001: valtakunnansyyttäjä Matti Kuusimäki
2002:
2003: elokuvaohjaaja Matti Ijäs
2004: kirjailija Matti J. Särömaa
2005: vammaisurheilija Matti Launonen
2006: yritysjohtaja Matti Alahuhta
2007: pääministeri Matti Vanhanen
2008: uutistoimittaja ja kirjailija Matti Rönkä
2009: rahoitusneuvos Matti Inha
2010: emeritusprofessori Matti Klinge
2011: keittiömestari Matti Jämsén
2012: elokuvaohjaaja Matti Kassila
2013: Elinkeinoelämän Valtuuskunnan johtaja Matti Apunen
2014: uimari Matti Mattsson
2015:
2016: Kaskipuu Oy:n toimitusjohtaja Matti Kaski
2017: rockmuusikko Michael Monroe, oik. Matti Fagerholm
2018: Viron entinen Suomen-suurlähettiläs Matti Maasikas
2019: tv-meteorologi Matti Huutonen
2020: kapellimestari Santtu-Matias Rouvali
2021: 
2022: Elisan toimitusjohtaja Veli-Matti Mattila

Katso myös
Vuoden Markku

Lähteet

Etunimet
Suomalaiset taide- ja kulttuuripalkinnot
Käärmesaaren taistelu

Käärmesaaren taistelu tapahtui 24. helmikuuta 2022 Mustallamerellä Ukrainan hallitsemalla Käärmesaarella, kun Venäjä hyökkäsi Ukrainaan. Venäjä miehitti saaren, jonka puolustajat otettiin vangeiksi. Ukrainassa erityisen tunnetuksi tuli puolustajien huudahdus ”Venäläinen sotalaiva, painu vittuun!” antautumista vaatineille venäläisille. Venäjän joukot miehittivät saarta, kunnes 30. kesäkuuta ilmoitettiin joukkojen vetäytymisestä.

Hyökkäys saarelle 

Noin kello 18.00 paikallista aikaa Ukrainan rajavartiolaitos ilmoitti, että Käärmesaari, joka sijaitsee Ukrainan aluevesillä Mustallamerellä, joutui Venäjän alusten hyökkäyksen kohteeksi Venäjän hyökätessä Ukrainaan 24. helmikuuta 2022. Venäjän Mustanmeren laivaston ohjusristeilijä Moskva ja partiolaiva Vasili Bykov osallistuivat hyökkäykseen.

Myöhemmin illalla Ukrainan rajavartiolaitos ilmoitti, että yhteys saareen oli katkennut, ja 22.00 paikallista aikaa, että Venäjän joukot olivat valloittaneet saaren Venäjän Mustanmeren laivaston ja Venäjän ilmavoimien pommituksien jälkeen. Tämä myös tuhosi koko saaren infrastruktuurin. Venäläisten sotilaiden kehotettua rajavartijoita antautumaan nämä vastasivat: ”Venäläinen sotalaiva, painu vittuun!” (). Venäläiset valtasivat myös paikalle rajavartijoiden pelastusoperaatiota yrittäneen Sapphire-aluksen ja sen miehistö vangittiin.

Seuraukset
Ensimmäisten ukrainalaisten tiedotteiden mukaan saaren 13 rajavartijaa kuolivat. Ukrainan presidentti Volodymyr Zelenskyi ilmoitti, että kaikille 13 rajavartijalle myönnettäisiin postuumisti Ukrainan sankarin arvonimi. Venäläisten mukaan saarella oli 82 sotilasta, joista kaikki antautuivat. 28. helmikuuta 2022 Ukrainan laivasto vahvisti, että kuolleeksi luullut ukrainalaiset sotilaat ovat Venäjän vankeina. Tarinaa saarta viimeiseen saakka puolustaneista rajavartijoista on pidetty propagandana, jonka tarkoituksena on nostattaa ukrainalaisten taistelutahtoa. Tarina levisi nopeasti sosiaalisen median kautta.

24. maaliskuuta 19 venäläisten vangiksi ottamaa Sapphire-aluksen miehistön jäsentä vapautettiin vankienvaihdon yhteydessä.

Rajavartija, joka vastasi venäläisten antautumisvaatimuksiin ”Venäläinen sotalaiva, painu vittuun!”, oli Roman Hrybov, joka on kotoisin Zolotonošasta Tšerkasyn alueelta. Tšerkasyn alueen kuvernööri Ihor Taburets myönsi Hryboville kunniamerkin ”teoista Tšerkasyn alueen hyväksi”.

Venäläisjoukot miehittivät saaren ja yrittivät tuoda sille ilmatorjunta- ja tiedustelulaitteistoa. Saari oli kuitenkin hyvin altis ukrainalaisten tykistö-, ohjus- ja ilmaiskuille. Lopulta 30 kesäkuuta venäläiset ilmoittivat vetäytyvänsä saarelta hyvän tahdon eleenä. Asiantuntijat pitivät kuitenkin käytännön syynä pikemminkin saaren hankalaa puolustamista.

Lähteet 

Venäjän hyökkäys Ukrainaan 2022
Venäjän taistelut
Ukrainan taistelut
Izmajilin piiri
Asseri Välimäki

Asseri Oskari Välimäki (s. 24. marraskuuta 2000 Noormarkku) on suomalainen pikajuoksija. Hän edustaa Noormarkun Nopsaa ja häntä valmentaa Timo Välimäki.

Välimäki on saavuttanut Kalevan kisoissa pronssia 400 metrin juoksussa 2022. Sisäratojen SM-kilpailuissa hän sai pronssia 400 metrillä 2022. Aikuisten maaottelussa hän kilpaili ensimmäisen kerran 2022.

Välimäki juoksi 400 metrin ennätyksensä 47,53 Joensuussa 6. elokuuta 2022. Hallissa hän on juossut saman matkan ylipitkällä (yli 200 metrin radalla) aikaan 47,82 Kuopiossa 19. helmikuuta 2022.

Asseri Välimäen isoveli Matti Välimäki on 400 metrin juoksun nelinkertainen Suomen-mestari.

Lähteet 

Suomalaiset pikajuoksijat
Vuonna 2000 syntyneet
Elävät henkilöt
False Lights

False Lights on suomalaisen progressiivisen metallin yhtyeen Pressure Pointsin toinen studioalbumi. Se julkaistiin 14. elokuuta 2015 levymerkillä 7HARD Records.

Kappaleet

Arvostelut 
 Imperiumi: 9+/10
 Kaaoszine: 9/10
 Metalliluola: 7/10

Lähteet 

Vuoden 2015 albumit
Bachelor

Bachelor on suomalainen versio yhdysvaltalaisesta ohjelmaformaatista The Bachelor, jonka esittäminen alkoi MTV3-kanavalla 1. maaliskuuta 2022. Ohjelman juontaa Mikko Parikka.

Lähteet 

Suomalaiset tositelevisiosarjat
Jääkiekko GCC Gamesissa

Jääkiekko oli ensimmäisen kerran osana GCC Games -moniurheilutapahtumaa 11.–21. toukokuuta 2022 Kuwaitissa. Tapahtuma oli alun perin tarkoitus järjestää 9.–19. tammikuuta 2022, mutta se siirrettiin koronaviruspandemian vuoksi.

Joukkueet vuonna 2022

Lähteet 
Jääkiekko
Mika Kotiranta

Mika Martti Johannes Kotiranta (s. 28. heinäkuuta 2000 Liperi) on suomalainen kestävyysjuoksija. Hän edustaa Joensuun Katajaa ja häntä valmentaa Tuomo Lehtinen.

Kotiranta on saavuttanut Kalevan kisoissa kultaa 5 000  ja 10 000 metrillä 2022. Sisäratojen SM-kilpailuissa hän sai hopeaa 3 000 metrin juoksussa 2022. Maastojuoksun SM-kilpailuissa hän saavutti neljällä kilometrillä hopeaa sekä henkilökohtaisessa että joukkuekilpailussa 2022. Viestijuoksun SM-kilpailuissa hän on saavuttanut 4 × 1 500 metrin viestissä  hopeaa 2019 ja pronssia 2018 sekä 4 000 metrin viestissä hopeaa 2021 ja 2022.

Kotiranta sijoittui maastojuoksun EM-kilpailujen alle 20-vuotiaiden sarjassa 46:nneksi 2018 ja 33:nneksi 2019. Alle 20-vuotiaiden EM-kilpailuissa 2019 hän oli 5 000 metrillä kolmastoista. Aikuisten maaottelussa hän kilpaili ensimmäisen kerran 2021.

Kotirannan ennätys 3 000 metrillä on 8.00,57 (Kuopio 20. helmikuuta 2022, hallissa), 5 000 metrillä 13.40,67 (Heusden, Belgia 2. heinäkuuta 2022) ja 10 000 metrillä 30.02,27 (Joensuu 5. elokuuta 2022).

Lähteet 

Suomalaiset kestävyysjuoksijat
Vuonna 2000 syntyneet
Elävät henkilöt
Pyry Santahuhta

Pyry Aarne Valtteri Santahuhta (s. 22. maaliskuuta 1999 Kankaanpää) on suomalainen pika-aitajuoksija. Hän edustaa Kankaanpään seudun Leiskua ja häntä valmentaa Matti Kero.

Santahuhta on saavuttanut sisäratojen SM-kilpailuissa pronssia 60 metrin aitajuoksussa 2022. Kalevan kisoissa hän on sijoittunut 110 metrin aitajuoksussa parhaimmillaan neljänneksi 2020.

Santahuhta juoksi 110 metrin aitajuoksuennätyksensä 14,42 Espoossa 5. elokuuta 2020. 60 metrin aidat hän on juossut hallissa parhaimmillaan aikaan 8,07 (Jyväskylä 5. helmikuuta 2022).

Lähteet 

Suomalaiset pika-aitajuoksijat
Vuonna 1999 syntyneet
Elävät henkilöt
Jevhen Hrebinka

Jevhen Pavlovytš Hrebinka (; 2. helmikuuta 1812 Ubižyštše Pultavan alue – 15. joulukuuta 1848 Pietari, Venäjän keisarikunta) oli ukrainalainen kirjailija.

Hrebinka edusti romantiikkaa. Hän asui vuodesta 1834 Pietarissa, jossa hän toimi kirjallisuudenopettajana ja oli yhteydessä kirjallisiin piireihin. Hän tuki Ukrainan kansallisrunoilijaksi sittemmin tulleen Taras Ševtšenkon runokokoelman Kobzarin saamista julkaistuksi. Hrebinka kirjoitti sekä ukrainaksi että venäjäksi tekstejä, jotka ilmestyivät aluksi aikakauslehdissä ja kalentereissa. Hänen faabelikokoelmansa ilmestyi Moskovassa 1834, ja se kuuluu Ukrainan kirjallisuuden parhaisiin eläintarinoiden kokoelmiin. Hän kirjoitti runoja, jotka muuttuivat sittemmin kansanlauluiksi. Venäjän kirjallisuudessa hän asettuu niin sanottuun Ukrainan koulukuntaan.

Runoja suomeksi
 ”Mustat silmät / Tummat silmät” (”Otši tšornyje”), levytetty

Lähteet

Aiheesta muualla

 Hrebinka, Jevhen, Melinda, Kansalliskirjasto.finna.fi

Ukrainalaiset kirjailijat
Vuonna 1812 syntyneet
Vuonna 1848 kuolleet
Kunniakierros (elokuva)

Kunniakierros on Lotta-Kaisa Riistakosken ohjaama ja käsikirjoittama dokumentti- ja lyhytelokuva vuodelta 2019.

Elokuva on urheiludokumentti, joka käsittelee vuonna 1950-perustetun Juvan Pallo -pesäpalloseuran historiaa sekä sen pelaajien sekaantumista pesäpallon sopupeliskandaaliin.

Lähteet 

Vuoden 2019 suomalaiset elokuvat
Suomalaiset dokumenttielokuvat
Suomalaiset lyhytelokuvat
Candiolo

Candiolo () on kunta Italiassa Piemonten alueella sijaitsevassa Torinon metropolikaupungissa. Vuoden 2021 alussa kunnassa oli 5 650 asukasta.

Lähteet

Aiheesta muualla

Torinon metropolikaupungin kunnat
Kamjansken piiri

Kamjansken piiri () on aluehallinnollinen piiri Ukrainan Dnipropetrovskin alueella. Piiri on perustettu alkujaan vuonna 1923. Heinäkuun 2020 alueuudistuksessa luotiin uusi Kamjansken piiri. Se muodostettiin kolmesta samalla lakkautetusta piiristä (Kryntškyn, Pjatyh’atkyn ja Verh’nodniprovskin piirit), Kamjansken ja Žovti Vodyn kaupunkipiireistä sekä Vilnohirskin kaupungista. Uusi piiri rajoittuu idässä Dnipron piiriin ja etelässä Kryvyi Rihin piiriin. Lännessä naapurina on Kirovohradin alueen Oleksandrijan piiri ja pohjoisessa Kamjansken tekojärvi. Piirin hallinnollinen keskus on Kamjanske (229 794 as., 2021). Kaupunki ja piirin itäosat kuuluvat Dnipron suurkaupunkialueeseen.

Kamjansken piiri kuuluu Ukrainan aluehallinnon toiseen tasoon. Heinäkuussa 2020 Ukraina supisti Dnipropetrovskin alueen piirien lukumäärän seitsemään. Tällöin Kamjansken piiriä laajennettiin alueliitoksin ja uudeksi pinta-alaksi tuli 4 803,4 neliökilometriä. 

Ukrainan tilastokeskus arvioi Kamjansken piirin väkiluvuksi 430 066 (1.1.2021). Kaupunkilaisiksi luokiteltiin  prosenttia piirin asukkaista (370 276 as.), eli kuuden kaupungin (Kamjanske, Pjatyh’atky, Verh’ivtseve, Verh’nodniprovsk, Vilnohirsk, Žovti Vody) ja seitsemän kaupunkityyppisen taajaman väestö.

Lähteet

Aiheesta muualla

 

Dnipropetrovskin alueen piirit
Synelnykoven piiri

Synelnykoven piiri () on aluehallinnollinen piiri Ukrainan Dnipropetrovskin alueella. Piiri perustettiin alkujaan vuonna 1923. Nykyinen, huomattavasti laajennettu piiri on muodostettu Ukrainan aluehallinnon uudistuksen yhteydessä heinäkuussa 2020. Piiri rajoittuu lännessä Dnipron piiriin, pohjoisessa Novomoskovskin ja Pavlohradin piireihin sekä Harkovan alueen Lozovan piiriin, idässä Donetskin alueeseen (Kramatorskin ja Pokrovskin piirit), sekä etelässä Zaporižžjan alueeseen. Piirin hallinnollinen keskus on Synelnykove (30 021 as., 2021).

Synelnykoven piiri kuuluu Ukrainan aluehallinnon toiseen tasoon. Heinäkuussa 2020 Ukraina supisti Dnipropetrovskin alueen piirien lukumäärän seitsemään. Tällöin Synelnykoven piiriä laajennettiin alueliitoksin ja uudeksi pinta-alaksi tuli 6 467,2 neliökilometriä. 

Ukrainan tilastokeskus arvioi Synelnykoven piirin väkiluvuksi 202 711 (1.1.2021). Kaupunkilaisiksi luokiteltiin 57,4 prosenttia piirin asukkaista (116 267 as.), eli kahden kaupungin (Peršotravensk 27 573 as., ja Synelnykove) sekä 13 kaupunkityyppisen taajaman väestö. Kaupunkityyppisistä taajamista suurimpia ovat Ilarionove (8 744 as.), Mezhova (7 153 as.), Petropavlivka (6 769 as.), Pokrovske (9 609 as.) ja Vasylkivka (11 439 as.). Ennen vuoden 2020 alueuudistusta, Synelnykoven piiri kattoi huomattavasti suppeamman alueen ja piirin väkiluku oli roimasti pienempi (2017 väestöarvio: 38 013 as.).

Hyökkäyssotansa (2022-) aikana Venäjä on kohdistanut sotilaallisia iskuja myös Synelnykoven piiriin. Esimerkiksi Ukrainan itsenäisyyspäivänä 24. elokuuta 2022 Venäjä teki ainakin 25 siviiliä surmanneen ja 31:tä haavoittaneen ohjusiskun Tšaplynen () kaupunkityyppisen taajaman rautatieasemalle ja aseman ympäristöön. Kuolonuhrien joukossa oli myös lapsia.

Lähteet

Aiheesta muualla

 Dnipropetrovska oblast (neuvostoliittolaisesta näkökulmaa esilletuovan tietosanakirjan Isrorija mist i sil Ukrajinskoji RSR, teossarjan 4. voluumin Dnipropetrovska oblast - artikkelit aiemmasta Synelnykoven piiristä, Synelnykoven kaupungista ja näihin 7/2020 liitetyistä muista piireistä, sekä näiden paikkakunnista)  (ukrssr.com.ua)

Dnipropetrovskin alueen piirit
Nikolai Knyžov

Nikolai Aleksandrovitš Knyžov (; s. 20. maaliskuuta 1998 Kemerovo, Venäjä) on venäläinen jääkiekkoilija. Knyžov edustaa NHL-joukkue San Jose Sharksia. Hän on varaamaton pelaaja ja teki Sharksin kanssa sopimuksen heinäkuussa 2019. Hän on pelipaikaltaan puolustaja ja hänen kätisyytensä on vasen. Knyžov on pelannut urallaan 59 NHL:n runkosarjaottelua. Näissä hän on tehnyt kaksi maalia ja kahdeksan syöttöä eli kymmenen tehopistettä. Ennen NHL-uraansa Knyžov pelasi kolme KHL-ottelua SKA Pietarin joukkueessa. Tilastot päivitetty 26. helmikuuta 2022. Knyžov kuului Venäjän joukkueesen alle 20-vuotiaiden MM-kilpailuissa vuonna 2018.

Lähteet 

Venäläiset jääkiekkoilijat
San Jose Sharksin pelaajat
Vuonna 1998 syntyneet
Elävät henkilöt
Blackguard


Blackguard on Denigraten kolmas albumi. Se julkaistiin 22. huhtikuuta 2022.

Kappaleet

Kokoonpano 
 Galzi Kallio - Laulu
 Pekka Pyrhönen - Basso
 Seppo Nummela - Kitara
 Tipi Toivanen - Rummut

Arvostelut 
 Desibeli.net: 
 Imperiumi: 8½/10
 Inferno: 
 Kaaoszine:

Lähteet 

Vuoden 2022 albumit
Nikopolin piiri

Nikopolin piiri () on aluehallinnollinen piiri Ukrainan Dnipropetrovskin alueella. Piiri on perustettu alkujaan vuonna 1920; sitä laajennettiin Ukrainan aluehallinnon uudistuksen yhteydessä heinäkuussa 2020. Piiri rajoittuu lännessä Kryvyi Rihin piiriin ja pohjoisessa Dnipron piiriin. Idässä ja etelässä naapurina on Zaporižžjan alue (Zaporižžjan ja Vasylivkan piirit), etelässä Kah’ovkan tekojärven vastarannalla. Piirin hallinnollinen keskus on Nikopol (107 464 as., 2021).

Nikopolin piiri kuuluu Ukrainan aluehallinnon toiseen tasoon. Heinäkuussa 2020 Ukraina supisti Dnipropetrovskin alueen piirien lukumäärän seitsemään. Tällöin Nikopolin piiriä laajennettiin alueliitoksin, ja uudeksi pinta-alaksi tuli 3 404,6 neliökilometriä. 

Ukrainan tilastokeskus arvioi Nikopolin piirin väkiluvuksi 255 505 (1.1.2021). Kaupunkilaisiksi luokiteltiin  prosenttia piirin asukkaista (206 041 as.) eli piirin kolmen kaupungin (Marhanets, Nikopol, Pokrov) sekä neljän kaupunkityyppisen taajaman väestö. Ennen vuoden 2020 alueuudistusta Nikopolin piiri kattoi suppeamman pinta-alan, ja piirissä asui vähemmän väkeä.

Lähteet

Aiheesta muualla

 

Dnipropetrovskin alueen piirit
Ilja Ljubuškin

Ilja Nikolajevitš Ljubuškin (; s. 6. huhtikuuta 1994 Moskova, Venäjä) on venäläinen jääkiekkoilija. Ljubuškin edustaa NHL-joukkue Buffalo Sabresia.

Ennen NHL-uraansa Ljubuškin edusti kaudet 2013-2018 KHL-joukkue Lokomotiv Jaroslavlia pelasi Lokomotivissa myös osan kaudesta 2020-2021. Ljubuškin kuului Venäjän joukkueeseen alle 20-vuotiaiden MM-kilpailuissa vuonna 2014. Hän on varaamaton pelaaja, joka teki toukokuussa 2018 sopimuksen Arizona Coyotesin kanssa. Helmikuussa 2022 Coyotes kauppasi Ljubuškinin ja Ryan Dzingelin Toronto Maple Leafsiin vaihdossa Nick Ritchieen ja ehdolliseen varausvuoroon. Puolustajana pelaava Ljubuškin on pelannut NHL-urallaan 182 runkosarjan ottelua. Näissä hän on tehnyt yhden maalin ja 18 syöttöä eli 19 tehopistettä. Tilastot päivitetty 26. helmikuuta 2022.

Lähteet 

Venäläiset jääkiekkoilijat
Buffalo Sabresin pelaajat
Vuonna 1994 syntyneet
Elävät henkilöt
Haas VF-22

Haas VF-22 on Formula 1 -talli Haasin käyttämä auto kaudella 2022. Autolla kilpailevat Kevin Magnussen ja Mick Schumacher.

Formula 1 -tulokset

Lähteet

Aiheesta muualla 

Haasin Formula 1 -autot
Autot Formula 1 -kaudella 2022
Pyhä Philibert Jumiegeslainen

Pyhä Philibert Jumiegeslainen () (n. 618 - 20. elokuuta 685) oli apotti ja luostarin perustaja.

Pyhä Philibert oli aatelisen piispan poika, joka varttui Pariisissa kuningas Dagobert I:n hovissa. Vuonna 640 hän vihkiytyi munkiksi Rebais’sa, ja kymmenen vuotta myöhemmin hänet valittiin apotiksi. Hänen ankaruutensa ei miellyttänyt kaikkia munkkeja, joten hän lähti luostarista. Hän jatkoi kiertämistä luostarista toiseen, kunnes vuonna 655 Philibert perusti Jumiègesin luostarin, joka noudatti hänen laatimaansa luostarisääntöä. Lisäksi hän perusti luostarin Noirmoutierin saarelle, missä hän myös kuoli. Normannit ryöstelivät seutua, ja hänen pyhäinjäännöksensä siirrettiin turvaan Tournus'n kaupungissa olevaan Saint-Valérienin luostariin, joka sittemmin nimettiin Saint-Philibert de Tournus'n luostariksi.

Lähteet

Aiheesta muualla

Pyhimykset
Apotit
 Vuonna 618 syntyneet
 Vuonna 685 kuolleet